cyanic-selkie/wikianc huggingface dataset:
Κοινωνικές και οικονομικές επιπτώσεις της πανδημίας COVID-19
Πιθανές μακροπρόθεσμες επιπτώσεις
Έχει αναφερθεί η πιθανότητα ότι η πανδημία θα μπορούσε να προκαλέσει μια «επανάσταση στην εργασία από το σπίτι», καθώς οι μεγάλες εταιρείες έχουν εφαρμόσει εκτεταμένες ρυθμίσεις τηλεργασίας για τους υπαλλήλους τους, προκειμένου να αποτρέψουν τον ιό να εξαπλωθεί. Θα μπορούσε επίσης να υπάρξει αρνητική επίπτωση στα επαγγελματικά ταξίδια και στις διεθνείς διασκέψεις και στην άνοδο των εικονικών τους ισοδύναμων.
Υπήρξαν επίσης ισχυρισμοί ότι η παγκοσμιοποίηση θα μπορούσε να τεθεί σε κίνδυνο από μια παρατεταμένη παγκόσμια κρίση της υγείας, καθώς οι αλυσίδες εφοδιασμού διαταράχθηκαν και αμφισβητήθηκε η εξάρτηση από την κινεζική οικονομία.
Η πανδημία μπορεί να έχει μικτές επιπτώσεις στην καταπολέμηση της κλιματικής αλλαγής. Οι μειώσεις της βιομηχανικής και μεταφορικής δραστηριότητας θα πρέπει να μειώσουν τις εκπομπές βραχυπρόθεσμα, ενώ οι φθηνότερες τιμές του πετρελαίου θα δυσκολευτούν να ανταγωνιστούν το πιο ρυπογόνο πετρέλαιο. Ωστόσο, οι εκπομπές αναμένεται να ανακάμψουν μετά από πιθανή ύφεση. Καθώς οι πόροι εκτρέπονται από την κλιματική δράση, η μετάβαση του κόσμου στην καθαρή ενέργεια μπορεί να επιβραδυνθεί.
Στις 24 Μαρτίου 2020, ο Γερμανός οικονομικός αναλυτής Βάλτερ Κολ προειδοποίησε ότι εκτός από την ιατρική και οικονομική κρίση που προκάλεσε η πανδημία, ήταν πιθανό να οδηγήσει και σε νομισματική κρίση στην Ευρωζώνη. Η Ιταλία και η Ισπανία, οι δύο χώρες της ΕΕ που πλήττονται περισσότερο από τη νόσο, δεν έχουν ακόμη ανακάμψει πλήρως από την ευρωπαϊκή κρίση χρέους του 2014 και ενδέχεται να χρειαστούν υποστήριξη για την αποφυγή της εθνικής χρεωκοπίας.
Παραπομπές
Κατηγορία:Πανδημία COVID-19 Κατηγορία:Συνέπειες γεγονότων Κατηγορία:Επακόλουθα γεγονότων
Τουγκρίκ
Το τουγκρίκ (tögrög, μογγολικά: төгрөг) (κωδικοί και σύμβολα: MNT, Tugrik, ₮) αποτελεί το επίσημο νόμισμα της Μογγολίας. Υποδιαιρείται σε 100 μένγκε (мөнгө).
Εισήχθη στις 9 Δεκεμβρίου του 1925 και είχε ίση αξία με ένα σοβιετικό ρούβλι. Ένα ρούβλι ή τουγκρίκ ήταν ίσο με 18 γραμμάρια αργύρου. Αντικατέστησε το Δολάριο Μογγολίας και έγινε μοναδικό νόμιμο νόμισμα την πρώτη Απριλίου του 1928.
Τα κέρματα μένγκε (möngö) δεν είναι πλέον σε κυκλοφορία, καθώς είναι ελάχιστης αξίας. Διατίθενται σήμερα σε τουρίστες ή συλλέκτες.
Κέρματα
Η κατασκευή των κερμάτων έχει ομοιότητες με το σοβιετικό ρούβλι. Τα κέρματα του τελευταίου ήταν σταθερά σε 1, 2, 3, 5, 10, 15, 20 και 50 καπίκια (kopeks) και σε 1 ρούβλι, ενώ του τουγκρίκ ήταν σε αξίες των 1, 2, 5, 10,15, 20, 50 μένγκε και 1 τουγκρίκ. Η ομοιότητα αυτή έπαψε να υπάρχει το 1990, όταν ο πληθωρισμός ανέβηκε στα ύψη.
Χαρτονομίσματα
Όπως τα κέρματα έτσι και τα χαρτονομίσματα τουγκρίκ ήταν πολύ όμοια με το σοβιετικό ρούβλι την περίοδο της λαϊκής δημοκρατίας της Μογγολίας. Το χρώμα, οι αξίες και το σχέδιο ήταν τα ίδια.
Όλα τα χαρτονομίσματα τυπώθηκαν στη Σοβιετική Ένωση.
Εξωτερικοί σύνδεσμοι
Κατηγορία:Μογγολία Τουγ
Κέρντικ
Ο Κέρντικ του Ουέσσεξ (Cerdic, ... - 534) βασιλιάς του Ουέσσεξ (519 - 534) ήταν ο γενάρχης του Οίκου του Ουέσσεξ και προπάτορας των βασιλικών Οίκων της Αγγλίας.
Αναφορές απο το Αγγλοσαξωνικό χρονικό
Σύμφωνα με το Αγγλοσαξωνικό Χρονικό αποβιβάστηκε στο Χάμπσαϊρ με τον γιο του, Κίνρικ του Ουέσσεξ σε τρία πλοία (495) πολέμησε με έναν τοπικό Βρετανό βασιλιά, τον Νατανλέοντ, και τον σκότωσε (508). Η κατάκτηση του νησιού του Γουάιτ αναφέρεται στις εκστρατείες του, παρέδωσε τη διοίκηση του στους Σάξονες συγγενείς του Στάφ και Βίθτγκαρ, η πιθανότερη ημερομηνία θανάτου του ήταν το 534, τον διαδέχθηκε ο γιος του Κίνρικ. Οι πληροφορίες που δίνονται για το πρόσωπο του στο Αγγλοσαξωνικό χρονικό είναι ανακριβείς και αμφισβητούμενες με διπλές αναφορές. Ο Ντέιβιντ Ντάμβιλλ τοποθετεί την περίοδο της βασιλείας του την περίοδο 538 - 554, άλλοι ιστορικοί αναφέρουν ότι ήταν ο αρχηγός των Σαξόνων που ηττήθηκαν από τους Βρετανούς στη μάχη του Βουνού Μπάντον γύρω στο 490 χρονολογία που έρχεται σε αντίθεση με τις αναφορές του Ντάμβιλλ. Μερικοί ιστορικοί αναφέρουν ότι ο Κέρντικ είναι μυθικό πρόσωπο αλλά οι ιστορικοί που το ισχυρίζονται αποτελούν μειοψηφία. Οι νεώτερες αναφορές σχετικά με τον Κέρντικ το Αγγλοσαξωνικό χρονικό που γράφτηκε τον 9ο αιώνα αναφέρεται σε πληροφορίες που βρίσκονται πολύ κοντά στην εποχή του Κέρντικ κάτι που σημαίνει ότι είναι απίθανο να αναφέρονται σε φανταστικά γεγονότα. Η καταγωγή από τον Κέρντικ ως προπάτορα ήταν το βασικότερο επιχείρημα για τους νεώτερους βασιλείς του Ουέσσεξ με πρώτο τον Εγβέρτο προκειμένου να νομιμοποιήσουν τα δικαιώματα τους στον θρόνο. Τα Αγγλοσαξονικά Χρονικά ισχυρίζονται την καταγωγή του Κέρντικ απ'ευθείας από τον Όντιν προκειμένου να δημιουργήσουν την εντύπωση ότι πρόκειται για θρυλική προσωπικότητα, οι ισχυρισμοί ότι καταγόταν από τους βασιλείς της Βερνικίας δεν έχουν ιστορική βάση.
Γνώμες ιστορικών ότι ήταν γηγενής Βρετανός
Οι περισσότεροι ιστορικοί βάση του ονόματος του ισχυρίζονται ότι υπάρχουν μεγαλύτερες πιθανότητες να είναι γηγενής Βρετανός παρά να είναι μετανάστης απο τη Γερμανία σχετίζοντας το όνομα του με το Βρετανικό Καράτικος. Αυτό τους οδηγεί στο συμπέρασμα ότι ήταν Βρετανικής καταγωγής που οι απόγονοι του σταδιακά έγιναν Αγγλοσάξονες, αυτό φαίνεται από τα ονόματα πολλών απογόνων του που ήταν καθαρά Κέλτικα χωρίς να έχουν σχέση με τη Γερμανία. Ο πατέρας του Κέρντικ ονομαζόταν Ελέσα, όνομα που σχετίζεται με το Κέλτικο Ελάσιος. Ο ιστορικός Μίρ σημειώνει ότι ο Κέρντικ και ο γιος του Κίνρικ εμφανίζονται στα Αγγλοσαξονικά χρονικά από το 495 σαν υποκόμητες που μετά από επανάσταση απέκτησαν εξουσία χωρίς αυτό να σημαίνει ότι ήρθαν από αλλού. Ο Μίρ τονίζει ότι η άνοδος του στην εξουσία οφειλόταν σε τοπικές ταραχές στο νησί στο τέλος της Ρωμαϊκής περιόδου στην ίδια ακτή στην οποία αποβιβάστηκαν αργότερα οι Σάξονες, αυτό οδήγησε πολλούς ιστορικούς να καταλήξουν εσφαλμένα στο συμπέρασμα ότι ήταν οι ίδιοι Σάξονες.
Εξωτερικοί σύνδεσμοι
Κατηγορία:Βασιλείς του Ουέσσεξ. Κατηγορία:Οίκος του Ουέσσεξ
Λάμπης Κανελλακόπουλος
Ο Λάμπης (Χαράλαμπος) B. Κανελλακόπουλος (19..-1987) ήταν Έλληνας γεωπόνος, ο οποίος διατέλεσε δήμαρχος Πύργου από το 1983 έως το 1985.
Βιογραφία
Ήταν υποψήφιος δήμαρχος στις εκλογές του 1978, όμως ηττήθηκε από τον Μιχαήλ Ξυστρή, ο οποίος επικράτησε στον δεύτερο γύρο των εκλογών με ποσοστό 53,77% έναντι 46,23 του Κανελλακόπουλου. Εξελέγη δήμαρχος της πόλης το 1982 πάλι στον δεύτερο γύρο, με ποσοστό 51,18% έναντι 48,82% των ψήφων για τον Μιχαήλ Ξυστρή. Πέθανε στις 16 Φεβρουαρίου 1987 και κηδεύτηκε την επομένη το πρωί από τον ιερό ναό Αγίας Τριάδας του Πύργου Ηλείας. Με τη σύζυγό του, Μαρία, απέκτησαν δύο παιδιά.
Παραπομπές
Κατηγορία:Έλληνες γεωπόνοι Κατηγορία:Δήμαρχοι Πύργου Ηλείας
Κίνρικ του Ουέσσεξ
Ο Κίνρικ του Ουέσσεξ (Cynric, ... - 560) βασιλιάς του Ουέσσεξ (534-560) ήταν γιος και διάδοχος του Κέρντικ αλλά σύμφωνα με μερικούς ιστορικούς ήταν εγγονός του Κίνρικ μέσω του γιου του Κρεόντα του Ουέσσεξ. Ο Κίνρικ ήταν ο δεύτερος βασιλιάς του Ουέσσεξ από τον Οίκο του Ουέσσεξ ή Οίκο του Κέρντικ, η μοναδική πηγή που έχουμε για τη ζωή του είναι το Αγγλοσαξωνικό χρονικό. Την περίοδο της βασιλείας του οι Σάξονες επεκτάθηκαν στο Γουιλσάιρ, παρά την ισχυρή αντίσταση που συνάντησαν κυρίευσαν το αρχαίο Σαρούμ κοντά στο Σόλσμπερι (552). Ο Κίνρικ και ο γιος του Κιούλιν του Ουέσσεξ νίκησαν τους Σάξονες στην μάχη στο κάστρο του Μπάρμπουρι (556). Η πληροφορία αυτή έρχεται σε αντίθεση με την αναφορά του Αγγλοσαξωνικού Χρονικού ότι ο Κίνρικ ήταν Σάξονας ο οποίος μαζί με τον πατέρα του Κέρντικ αποβιβάστηκε στην Αγγλική ακτή (495). Ο ιστορικός Ντέιβιντ Ντούμβιλ (γεν. 1949) αναφέρει την πραγματική περίοδο της βασιλείας του την περίοδο 554 - 581. Παιδιά του ήταν ο Κιούλιν του Ουέσσεξ και ο Κάθα.
Πηγές
Κατηγορία:Βασιλείς του Ουέσσεξ Κατηγορία:Οίκος του Ουέσσεξ
Σερβοκροατική γλώσσα
Τα Σερβοκροατικά τυποποιήθηκαν στα μέσα του 19ου αιώνα με το Λογοτεχνικό Σύμφωνο της Βιέννης από κροάτες και σέρβους συγγραφείς και φιλόλογους, αρκετές δεκαετίες πριν την ίδρυση του γιουγκοσλαβικού κράτους.
Από την αρχή, υπήρχαν μικρές διαφορές στα λογοτεχνικά πρότυπα της Σερβικής και της Κροατικής γλώσσας, αν και οι δύο βασίζονται στην ίδια Στοκαβική διάλεκτο της ανατολικής Ερζεγοβίνης. Κατά τον 20ο αιώνα, τα Σερβοκροατικά υπήρξαν επίσημη γλώσσα του Βασιλείου της Γιουγκοσλαβίας (τότε ονομαζόταν «Σερβο-Κροατο-Σλοβενικά» ), και αργότερα ως μία από τις επίσημες γλώσσες της Σοσιαλιστικής Ομοσπονδιακής Δημοκρατίας της Γιουγκοσλαβίας. Σήμερα δεν είναι επίσημη σε καμία χώρα με την ονομασία "σερβοκροατικά".
Αλφάβητο
Η Σερβοκροατική γλώσσα χρησιμοποιεί ισότιμα τόσο το Λατινικό όσο και το Κυριλλικό αλφάβητο. Στη Σερβία, το Μαυροβούνιο και τη Βοσνία χρησιμοποιούνται και τα δύο αλφάβητα, ενώ στην Κροατία χρησιμοποιείται μόνο το λατινικό.
Το σερβικό κυριλλικό αλφάβητο αναθεωρήθηκε από τον Βουκ Στεφάνοβιτς Κάρατζιτς κατά τον 19ο αιώνα.
Συνολικά, αυτό κάνει τα σερβοκροατικά τη μόνη σλαβική γλώσσα που χρησιμοποιεί επίσημα τόσο το λατινικό όσο και το κυριλλικό αλφάβητο, αν και η λατινική εκδοχή είναι πιο διαδεδομένη.
Και στις δύο περιπτώσεις η ορθογραφία, η φωνητική και η ορθογραφία είναι ακριβώς η ίδια. Τα γράμματα και στα δύο αλφάβητα είναι 30 και αντιστοιχούν ακριβώς μεταξύ τους, ένα προς ένα:
Τα φωνήεντα της σερβοκροατικής είναι τα:
Παραπομπές
Κατηγορία:Νοτιοσλαβικές γλώσσες Κατηγορία:Γλώσσες της Σερβίας Κατηγορία:Γλώσσες της Κροατίας Κατηγορία:Γλώσσες της Βοσνίας και Ερζεγοβίνης Κατηγορία:Γλώσσες του Μαυροβουνίου
Ιωάννης Πάγκας
Ο Ιωάννης Πάγκας (ή Μπάγκας) (Κορυτσά, 1814 - Αθήνα, 1895) υπήρξε Έλληνας εθνικός ευεργέτης.
Σίλβερ Σέρφερ
Ο Σίλβερ Σέρφερ (Silver Surfer) είναι φανταστικός χαρακτήρας που εμφανίζεται στα αμερικανικά κόμικς που εκδίδονται από την Marvel Comics. Ο χαρακτήρας έχει εμφανιστεί επίσης σε διάφορες ταινίες, τηλεοπτικές σειρές και βιντεοπαιχνίδια. Δημιουργήθηκε από τον Τζακ Κίρμπι και εμφανίστηκε για πρώτη φορά στο κόμικ Fantastic Four #48, που εκδόθηκε το 1966.
Ιωάννης Πάγκας
Βιογραφικά στοιχεία
Γεννήθηκε το 1814 στην Κορυτσά. Πατέρας του ήταν ο επίσης ευεργέτης και έμπορος Γεώργιος Πάγκας.
Σίλβερ Σέρφερ
Πρόκειται για ένα ανθρωποειδή εξωγήινο με μεταλλικό δέρμα που μπορεί να ταξιδεύει στο διάστημα με τη βοήθεια του σκάφους του, το οποίο έχει μορφή σανίδας του σερφ. Αρχικά ήταν ένας νεαρός αστρονόμος που ονομαζόταν Νόριν Ραντ και καταγόταν από τον πλανήτη Ζεν-λα. Προκειμένου να σώσει την πατρίδα του από την κοσμική οντότητα Γκαλάκτους, ο Ραντ έγινε αγγελιοφόρος του. Διαποτισμένος ως αντάλλαγμα με ένα μέρος της κοσμικής ενέργειας του Γκαλάκτους, ο Ραντ απέκτησε τεράστια ισχύ, ένα νέο σώμα και ένα σκάφος που μοιάζει με σανίδα του σερφ και με το οποίο μπορεί να ταξιδέψει γρηγορότερα από το φως. Πλέον γνωστός με το όνομα Σίλβερ Σέρφερ, ο Ραντ περιπλανιόταν στο διάστημα αναζητώντας πλανήτες για να καταβροχθίσει ο Γκαλάκτους. Όταν τα ταξίδια του τον έφεραν στη Γη, συνάντησε τους Fantastic Four, οι οποίοι τον βοήθησαν να ξαναθυμηθεί τα ιδανικά του. Ο Σέρφερ έσωσε τη Γη, προδίδοντας τον Γκαλάκτους, αλλά εξορίστηκε εκεί ως τιμωρία.
Ιωάννης Πάγκας
Βιογραφικά στοιχεία
Έφυγε από το σπίτι του, το 1833 για να αποφύγει τον γάμο στον οποίο τον εξανάγκαζε ο πατέρας του. Αρχικά εγκαταστάθηκε στη Θήβα και τη Χαλκίδα. Διαμέσου της Χαλκίδας εξέπλευσε για την Αλεξάνδρεια. Εγκαταστάθηκε στο Κάιρο ως ράπτης σε μια πολυάριθμη Ηπειρωτομακεδονική αποικία. Μάζεψε χρήματα και συντηρούσε τους γονείς του στη μακρινή πατρίδα και άλλους συγγενείς.
Καταπιάστηκε με τη γεωργία και αναζητώντας πιο ευνοϊκές κλιματικές συνθήκες πήγε στη Ρουμανία, όπου κατά συμβουλή και μίμηση του Ευάγγελου Ζάππα μίσθωσε μεγάλες εκτάσεις και τις καλλιέργησε. Επέστρεψε πλούσιος στην Ελλάδα και εγκαταστάθηκε στην Αθήνα. Απεβίωσε το 1895.
Σίλβερ Σέρφερ
Πρώιμες εμφανίσεις
Ο Σίλβερ Σέρφερ έκανε το ντεμπούτο του ως μια απρογραμμάτιστη προσθήκη στο υπερηρωικό περιοδικό κόμικ Fantastic Four # 48 (Μάρτιος 1966), το πρώτο από τρία τεύχη της σειράς που οι θαυμαστές αποκαλούν «Η τριλογία του Γκαλάκτους».
Ιωάννης Πάγκας
Ευεργετικό του έργο
Ο Πάγκας δαπάνησε επί σαράντα πέντε χρόνια επανειλημμένα ποσά για την ανέγερση σχολείων. Την περίοδο 1887–88 προσέφερε σημαντική χορηγία για τη συνέχιση της απρόσκοπτης λειτουργίας της ελληνικής σχολής Κορυτσάς, των διδακτηρίων και της βιβλιοθήκης της. Το 1889 έκτισε, σε σχέδια του Ερνέστου Τσίλλερ ένα μέγαρο στη γωνία της πλατείας Ομονοίας και οδού Αθηνάς, στο κέντρο της Αθήνας, που έγινε γνωστό ως ξενοδοχείο «Μέγας Αλέξανδρος», καθώς και ένα δίδυμό του κτήριο, το «Μπάγκειον», στην αντικριστή γωνία, που ολοκληρώθηκε το 1894, πάλι σε σχέδια του Τσίλλερ. Με συμβολαιογραφική πράξη που συνέταξε στις 16 Αυγούστου 1889, δώρισε ολόκληρη την περιουσία του στο ελληνικό κράτος. Ο Πρόεδρος της Ελληνικής κυβέρνησης έθεσε την «Μπάγκειο Επιτροπή» προς διαχείρισή του ποσού των άνω των δύο εκατομμυρίων δραχμών. Είναι από τους εθνικούς ευεργέτες που πρόσφερε την περιουσία του εν ζωή και όχι μετά τον θάνατο του, παραχωρώντας την όπως τόνισε για έργα «εθνωφελή και φιλάνθρωπα».
Βαλεντίνα Λισίτσα
Το 2007 δημιούργησε ένα κανάλι στο YouTube, διατηρώντας το μέχρι σήμερα, και πλέον συγκαταλέγεται στις πιο δημοφιλείς πιανίστες του ιστότοπου, δημοσιεύοντας τακτικά δεξιοτεχνικά έργα συνθετών της Ρομαντικής περιόδου, συμπεριλαμβανομένων των Φραντς Λιστ, Φρεντερίκ Σοπέν και Σεργκέι Ραχμάνινοφ.
Ιωάννης Πάγκας
Εξωτερικοί σύνδεσμοι
Κατηγορία:Έλληνες ευεργέτες Κατηγορία:Βορειοηπειρώτες
Σίλβερ Σέρφερ
Πρώιμες εμφανίσεις
Ο συγγραφέας και εκδότης του περιοδικού Σταν Λι και ο σκιτσογράφος Τζακ Κίρμπι είχαν αναπτύξει στα μέσα της δεκαετίας του 60, μια συνεργατική τεχνική που είναι γνωστή ως η «Μέθοδος Marvel»: οι δύο τους συζητούσαν ιδέες για ιστορίες, ο Κίρμπι βασισμένος σε μία περίληψη σχεδίαζε τις μεμονωμένες σκηνές και τις λεπτομέρειες και τελικά ο Λι προσέθετε τους διαλόγους και τις κεφαλίδες.
Βαλεντίνα Λισίτσα
Εξωτερικοί σύνδεσμοι
Κατηγορία:Ουκρανές μουσικοί Κατηγορία:Πιανίστες
Σίλβερ Σέρφερ
Πρώιμες εμφανίσεις
Όταν ο Κίρμπι σχεδίασε το συγκεκριμένο τεύχος, συμπεριέλαβε έναν νέο χαρακτήρα που δεν είχε συζητήσει με το Λι. Όπως ανέφερε ο Λι το 1995, "Εκεί, στη μέση της ιστορίας που είχαμε επεξεργαστεί τόσο προσεκτικά, υπήρχε ένας τύπος σε κάποιο είδος ιπτάμενου σερφ." Αργότερα επεκτάθηκε σε αυτό, λέγοντας, "Σκέφτηκα," Τζακ, αυτή τη φορά το παρατράβηξες". Ο Κίρμπι εξήγησε ότι ο συμφωνημένος ανταγωνιστής της ιστορίας, ήταν μία κοσμική οντότητα, με το όνομα Γκαλάκτους και ο οποίος θα έπρεπε να έχει έναν αγγελιοφόρο. Είπε επίσης ότι δημιούργησε την ιστιοσανίδα "επειδή είχα κουραστεί να σχεδιάζω διαστημόπλοια!" Συνεπαρμένος από τα ευγενή χαρακτηριστικά του νέου χαρακτήρα, ο οποίος πρόδωσε τον αφέντη του για να βοηθήσει στην υπεράσπιση της Γης, ο Λι ξεπέρασε τον αρχικό του σκεπτικισμό και άρχισε να προσθέτει χαρακτηρισμό. Ο Σιλβερ Σέρφερ σύντομα αποτέλεσε βασικό μέρος της πλοκής.
Μετά την πρώτη του εμφάνιση ο Λι και ο Κίρμπι τον επανέφεραν ως επανεμφανίζομενο χαρακτήρα στα Fantastic Four # 55–61, 72 και 74–77 (που κυκλοφόρησαν από τον Οκτώβριο του 1966 έως τον Αύγουστο του 1968). Ο χαρακτήρας έκανε την πρώτη του πρωταγωνιστική εμφάνιση στην εφεδρική ιστορία του Fantastic Four Annual # 5 (Νοέμβριος 1967).
Την επόμενη χρονιά, ο Λι κυκλοφόρησε τον σόλο τίτλο The Silver Surfer. Ο Τζον Μπουσέμα σχεδίασε τα πρώτα 17 τεύχη της σειράς, με τον Κίρμπι να επιστρέφει στο 18ο και τελευταίο τεύχος. Τα πρώτα επτά τεύχη, τα οποία περιελάμβαναν και συμπληρωματικές ανθολογικές ιστορίες με τίτλο "Ιστορίες του Παρατηρητή", αποτελούνταν από εβδομήντα δύο σελίδες (με τις διαφημίσεις) και κόστιζαν εικοσιπέντε σεντς σε αντίθεση με τα κλασικά κόμικς της εποχής τα οποία περιείχαν τριάντα έξι σελίδες και άξιζαν12 λεπτά. Όσον αφορά τη θεματολογία τους, οι ιστορίες ασχολήθηκαν με την εξορία του Σέρφερ στη Γη και την απάνθρωπη κατάσταση του ανθρώπου, όπως αυτή γινόταν αντιληφθεί από τον έκπτωτο μεν αλλά ευγενή ωστόσο ήρωα. Αν και βραχύβια, η σειρά έγινε γνωστή ως ένα από τα πιο στοχαστικά και ενδοσκοπικά έργα του Λι.
Μετά την ακύρωση της σειράς του, ο ήρωας έκανε σποραδικές εμφανίσεις ως επανεμφανιζόμενος χαρακτήρας ή και ανταγωνιστής σε κόμικς όπως ο Θορ, οι Υπερασπιστές και οι Fantastic Four. Ο Λι παρέμεινε μεροληπτικός απέναντι στο χαρακτήρα, ζητώντας ακόμη και από άλλους συγγραφείς να μην τον χρησιμοποιήσουν ως γενικό κανόνα, ενώ συνεργάστηκε με τον Κίρμπι σε ένα επιδραστικό graphic novel του 1978 με πρωταγωνιστή τον χαρακτήρα, το οποί αποτέλεσε τη μόνη πρωτότυπη ιστορία που παρουσιάστηκε στη σειρά Marvel Fireside Books.
Παραπομπές
Κατηγορία:Κόμικς επιστημονικής φαντασίας Κατηγορία:Υπερήρωες της Marvel Comics Κατηγορία:Χαρακτήρες που δημιουργήθηκαν από τον Σταν Λι Κατηγορία:Χαρακτήρες που δημιουργήθηκαν από τον Τζακ Κίρμπι Κατηγορία:Κόμικς που έγιναν τηλεοπτικές σειρές
Αναβρυτό Κιλκίς
Για συνώνυμους οικισμούς στην Ελλάδα δείτε το λήμμα: Αναβρυτό
Το Αναβρυτό είναι ορεινό χωριό του Κιλκίς στην Κεντρική Μακεδονία με υψόμετρο 580 μέτρων.
Γεωγραφία - Ιστορία
Το Αναβρυτό βρίσκεται στους πρόποδες του όρους Μαυροβούνι (τμήμα των Κρουσσίων), στις βορειοδυτικές πλαγιές της κορυφής Λυκορράχης (713 μ.). Το χωριό απέχει 20,5 χλμ. ΒΑ. της πόλης του Κιλκίς και 66 χλμ. Β.-ΒΑ. της Θεσσαλονίκης. Μετά τους Βαλκανικούς πολέμους και την ανταλλαγή πληθυσμών, η Επιτροπή Αποκατάστασης Προσφύγων (ΕΑΠ) εγκατέστησε 84 οικογένειες προσφύγων (319 άτομα) από τον Πόντο. Η παλιά του ονομασία ήταν Βυρλάν ή Βουρλάν και έτσι αναφέρεται το 1919 στο ΦΕΚ 48Α-05/03/1919 να ορίζεται έδρα της ομώνυμης κοινότητας. Το 1927 μετονομάζεται σε Αναβρυτόν και το 1934 αποσπάται στο νεοϊδρυθέντα νομό Κιλκίς. Σύμφωνα με το πρόγραμμα Καλλικράτης, μαζί με το Πλαγιοχώρι αποτελούν την τοπική κοινότητα Αναβρυτού που ανήκει στη δημοτική ενότητα Κρουσσών του δήμου Κιλκίς και σύμφωνα με την απογραφή 2011 έχει πληθυσμό 85 κατοίκους. Η κοινότητα είναι χαρακτηρισμένη ως αγροτικός ημιορεινός οικισμός, με έκταση 34,114 χμ² (2011).
Πηγές
Κατηγορία:Δήμος Κιλκίς Κατηγορία:Χωριά του νομού Κιλκίς
Αψίδα του Αυγούστου (Ρώμη)
Η Αψίδα του Αυγούστου (λατινικά: Arcus Augusti) ήταν θριαμβική αψίδα του Οκταβιανού Αυγούστου και βρισκόταν στη Ρωμαϊκή Αγορά. Εκτεινόταν επάνω από την Ιερά Οδό, μεταξύ του ναού του Κάστορα και του Πολυδεύκη και του ναού του Καίσαρα, κοντά στον ναό της Εστίας. Η Αψίδα και ο ναός του Καίσαρα ήταν το ανατολικό όριο της Αγοράς. Μπορεί να θεωρηθεί ως η πρώτη με τρία τόξα αψίδα, που κτίστηκε ποτέ στη Ρώμη.
Η αρχαιολογική τεκμηρίωση δείχνει την ύπαρξη μίας τριών τόξων θριαμβικής αψίδας, διαστάσεων 17,75 μ. Χ 5,25 μ., μεταξύ του ναού του Κάστορα και του Πολυδεύκη και του ναού του Καίσαρα, αν και έχει μείνει μόνο η θεμελίωση του οικοδομήματος από τραβερτίνη. Οι αρχαίες πηγές αναφέρουν αψίδες, που εγέρθηκαν προς τιμήν του Αυγούστου στην Αγορά σε δύο περιπτώσεις: για τη νίκη του επί του Αντωνίου και της Κλεοπάτρας το 31 π.Χ. στο Άκτιο και για την ανάκτηση των λαβάρων με τους αετούς, που είχαν χαθεί στους Πάρθους το 20 π.Χ.
Η Αψίδα για το Άκτιο
Ο Δίων Κάσσιος αναφέρει, ότι μετά τη μάχη του Ακτίου η Σύγκλητος χορήγησε στον Αύγουστο να τελέσει θρίαμβο και μία Αψίδα σε ένα απροσδιόριστο σημείο της Αγοράς.
Δεν έχει μείνει περιγραφή της κατασκευής· ίσως η μονότοξη Αψίδα σε ένα νόμισμα του Αυγούστου του π. 30-29 π.Χ. να αναπαριστά την Αψίδα του Ακτίου. Πάντως στο νόμισμα μπορεί να αναπαριστάται η Αψίδα, που χορηγήθηκε στον Αύγουστο μετά από τη νίκη του επί του Πομπηίου το 36 π.Χ.
Μία μεγάλα μαρμάρινη πλάκα 2,65 μ. Χ 0,59 μ., που φέρει επιγραφή στο όνομα του Αυγούστου ως σωτήρα και φύλακα της Δημοκρατίας, ανακαλύφθηκε το 1546, αλλά έπειτα χάθηκε· αποδίδεται στη Αψίδα του Ακτίου.
Η Αψίδα για τους Πάρθους
O Δίων ο Κάσσιος αναφέρει μία επευφημία (ovatio, μικρό θρίαμβο) και ένα άλλο θριαμβικό τόξο, που χορηγήθηκε στον Αύγουστο έπειτα από την ανάκτηση των χαμένων εμβλημάτων των λεγεώνων στις μάχες στην Κάρρχαε και στην εκστρατεία του Αντωνίου στην Ατροπατηνή, χωρίς να προσδιορίζεται η τοποθεσία. Η Αψίδα δεν αναφέρεται από τον Αύγουστο στην Αυτοβιογραφία του. Ακόμη ο Σουητώνιος και ο Κασσιόδωρος αναφέρουν, πως αρνήθηκε να τελέσει θρίαμβο το 19 π.Χ., πράγμα που κάνει τους ερευνητές να πιστεύουν, ότι η Αψίδα για τους Πάρθους μπορεί να προβλέφθηκε, αλλά ουδέποτε πραγματοποιήθηκε.
Νομίσματα που κόπηκαν στην Πέργαμο, στο Τάρρακο της Ισπανίας και στη Ρώμη τα έτη 19-16 π.Χ. δείχνουν μία τριών ανοιγμάτων Αψίδα με ένα τέθριππο στην κορυφή και μορφές που κρατούν τόξα και λάβαρα εκατέρωθεν αυτού, επάνω από τα δύο στενότερα ανοίγματα. Με βάση αυτό προτάθηκε μία αναπαράσταση, που δείχνει μία κατασκευή με ένα μεγάλο, κεντρικό άνοιγμα πλαισιωμένο από κορινθιακούς ημικίονες, με ένα τέθριππο στην κορυφή. Τα δύο πλαϊνά, υψηλότερα ανοίγματα πλαισιώνονται από δωρικούς ημικίονες και στην τετράγωνη κορυφή τους έχουν από ένα άγαλμα Πάρθου, που κρατά τόξο και τα λάβαρα με τον αετό.
Οι πλάκες των υπατικών καταλόγων (fasti consulares) και των θριαμβικών καταλόγων (fasti triumphales), που ανακαλύφθηκαν στην ανασκαφή της Αγοράς το 1546, ίσως ήταν αρχικά μέρος αυτού του μνημείου και βρέθηκαν στους παράπλευρους ναΐσκους (aediculae)· σύμφωνα όμως με άλλη άποψη, μπορεί να ανήκαν στην κοντινή Ρέγκια.
Πηγές
Κατηγορία:Τοπογραφία της αρχαίας Ρώμης
Κιπ
Το κιπ (ກີບ kip) είναι το νόμισμα του Λάος από το 1952. Ο κωδικός ISO 4217 του είναι LAK και συχνά γράφεται ₭ ή ₭ N. Ένα κιπ υποδιαιρείται σε 100 ατ (att).
Βασιλικό κιπ
Το κιπ εισήχθη το 1952 και αντικατέστησε την Πιάστρα της Γαλλικής Ινδοκίνας, με την οποία είχε ίδια αξία. Το κιπ (λέγεται επίσης πιάστρα στα γαλλικά) υποδιαιρέθηκε σε 100 ατ (ອັດ στα λαοτιανά) ή σεντ (Centimes στα γαλλικά).
Κέρματα
Τα κέρματα κόπηκαν σε ονομαστικές αξίες των 10, 20 και των 50 ατ ή σεντς με γαλλικές και λαοτινές επιγραφές. Όλα κατασκευάστηκαν από αλουμίνιο και είχαν στο κέντρο μία τρύπα. Η μόνη χρονιά της σειράς τους είναι το 1952.
Χαρτονομίσματα
Το 1953 το παράρτημα του Λάος από το Ινστιτούτο Έκδοσης Χαρτονομισμάτων για τα κράτη της Καμπότζης, του Λάος και του Βιετνάμ τύπωσε χαρτονομίσματα με διπλή ονομασία, πιάστρες Γαλλικής Ινδοκίνας και κιπ. Την ίδια περίοδο, τα άλλα παραρτήματα είχαν ίδιο κανονισμό με το ριέλ Καμπότζης και με το Ντονγκ στο νότιο Βιετνάμ. Τυπώθηκαν χαρτονομίσματα του 1 και των 5, 100 και 100 κιπ/πιάστρες.
Το 1957 εκδόθηκαν από την κυβέρνηση χαρτονομίσματα που η ονομαστική αξία τους ήταν αποκλειστικά σε κιπ. Αυτά ήταν αξίας του 1 και των 5, 10, 20, 50, 100 και 500 κιπ. Το 1963 κυκλοφόρησαν τα χαρτονομίσματα των 200 και των 1000 κιπ, τα οποία ακολουθήθηκαν από εκείνα των 5.000 κιπ το 1975. Όλα τα τραπεζογραμμάτια τυπώθηκαν στη Γαλλία.
Κιπ των Πάθετ Λάο
Πριν το 1976 σε περιοχές που ήταν υπό τον έλεγχο των Πάθετ Λάο κυκλοφόρησαν χαρτονόμίσματα κιπ των Πάθε Λάο σε αξίες του 1 και των 10, 20, 50, 100, 200 και των 500 κιπ. Τα χαρτονομίσματα αυτά τυπώθηκαν στη Λαϊκή Δημοκρατία της Κίνας.
Το 1976 το κιπ των Πάθετ Λάο αντικατέστησε το βασιλικό κιπ και καθιερώθηκε ως νόμισμα σε όλο το Λάος, μετά την επικράτηση των Πάθετ Λάο. Η ισοτιμία ανάμεσα σε 2 κιπ ήταν 1 κιπ των Πάθετ Λάο = 20 βασιλικά κιπ.
Κιπ της Λαοκρατικής Δημοκρατίας Λάος
Το 1979 έγινε αναμόρφωση του νομίσματος και τα 100 παλαιά κιπ αντικαταστάθηκαν από ένα νέο κιπ.
Κέρματα
Με ημερομηνία 1980 κόπηκαν κέρματα σε αξίες των 10, 20 και των 50 ατ. Ωστόσο, σήμερα στο Λάος δεν κυκλοφορούν καθόλου κέρματα, λόγω του υψηλού πληθωρισμού.
Χαρτονομίσματα
Το 1979 κυκλοφόρησαν τραπεζογραμμάτια σε αξίες του 1, καθώς επίσης και των 5, 10, 20, 50 και των 100 κιπ. Το 1988 και 1992 προστέθηκαν τα 500 και τα 1000 κιπ, ενώ τα 2.000 και 5.000 κιπ κυκλοφόρησαν το 1997. Αυτά ακολουθήθηκαν από τα χαρτονομίσματα των 10.000 και των 20.000 κιπ το 2002 και των 50.000 κιπ στις 17 Ιανουαρίου του 2006 (παρ’ ότι η ημερομηνία που φέρουν είναι το 2004).
Όρθρος (μυθολογία)
Στην ελληνική μυθολογία, με το όνομα Όρθρος ή Όρθος (σπανιότερα και Όρφος) είναι γνωστός ένας σκύλος με δύο κεφάλια, γέννημα του Τυφώνα και της Έχιδνας (Θεογονία 306 κ.ε.), ο οποίος βοηθούσε τον Ευρυτίωνα στη φύλαξη και τη βόσκηση των κοπαδιών του Γηρυόνη, του (επίσης τερατόμορφου) γίγαντα που ζούσε στη νήσο Ερύθεια, στη Δύση, στα πέρατα του Ωκεανού.
Με διαταγή του Ευρυσθέα, ο Ηρακλής ήρθε στην Ερύθεια για να πάρει τα βόδια του Γηρυόνη στον ομώνυμο άθλο του, τον δέκατο κατά σειρά. Ο Ηρακλής σκότωσε τότε τον Όρθρο, τον Ευρυτίωνα και τον Γηρυόνη.
Σε μία ιστορία, ο Όρθρος αιχμαλωτίσθηκε και εξημερώθηκε από τον Οιδίποδα.
Πολιτική του Βανουάτου
Το πολίτευμα του Βανουάτου είναι κοινοβουλευτική δημοκρατία, με αρχηγό κυβέρνησης τον πρωθυπουργό, στα πλαίσια ενός πολυκομματικού συστήματος. Η εκτελεστική εξουσία ασκείται από την κυβέρνηση, ενώ η νομοθετική από την κυβέρνηση και το Κοινοβούλιο. Η Δικαιοσύνη είναι ανεξάρτητη από την κυβέρνηση και το Κοινοβούλιο. Η κυβέρνηση και η κοινωνία τείνουν να διαχωρίζονται σε γλωσσολογικές – γαλλικές και αγγλικές- γραμμές. Η σύσταση κυβερνήσεων συνασπισμού, ωστόσο, αποδεικνύεται δυσχερής τα τελευταία χρόνια, εξαιτίας των διαφορών ανάμεσα στους αγγλόφωνους και στους γαλλόφωνους.
Εκτελεστική εξουσία
Πρόεδρος της χώρας είναι ο Μπόλντουιν Λόνσντεϊλ, από τις 22 Σεπτεμβρίου 2014. Οι εξουσίες του είναι εθιμοτυπικές και εκλέγεται με πλειοψηφία των δύο τρίτων, από ειδικό εκλογικό συμβούλιο, που αποτελείται από το κοινοβούλιο και τους επικεφαλής των τοπικών κυβερνήσεων. Η θητεία του προέδρου είναι πενταετής. Ο Πρωθυπουργός του Βανουάτου διορίζει τα μέλη του Υπουργικού Συμβουλίου.
Νομοθετική εξουσία
Το Κοινοβούλιο (Parliament ή Parlement), απαρτίζεται από 52 μέλη, τα οποία εκλέγονται για τετραετή θητεία σε πολυεδρικές εκλογικές περιφέρειες. Ο πρόεδρος εκλέγεται από το Κοινοβούλιο. Για θέματα πολιτισμού και γλώσσας συμβουλευτικό ρόλο προς την κυβέρνηση ασκεί το Συμβούλιο των Αρχηγών (Malvatu Mauri), τα μέλη του οποίου αναδεικνύονται από τοπικά συμβούλια φυλάρχων.
Δικαστική εξουσία
Κυριότερο δικαστήριο είναι το 4μελές Ανώτατο Δικαστήριο. Η νομοθεσία βασίζεται στο βρετανικό δίκαιο. Με βάση το Σύνταγμα δύναται να συσταθούν δικαστήρια σε χωριά ή σε νησιά για να διερευνηθούν θέματα εθιμικού δικαίου.
Πρόσφατες πολιτικές εξελίξεις
Ανεξάρτητο κράτος από τις 30 Ιουλίου του 1980, το Βανουάτου έγινε μέλος του ΟΗΕ την επόμενη χρονιά.
Το Δεκέμβριο του 1991 έπειτα από σχίσμα στο Vanua'aku Pati, ο ηγέτης του γαλλόφωνου κόμματος Ένωση μετριοπαθών Κομμάτων Μαξίμ Καρλότ Κορμάν, εξελέγη ο πρώτος γαλλόφωνος πρωθυπουργός του νησιωτικού κράτους. Ο Κορμάν σχημάτισε κυβέρνηση συνασπισμού με το Ενωμένο Εθνικό Κόμμα (NUP) του Γουόλτερ Λίνι, που δημιουργήθηκε από αντάρτες του κόμματος Vanua'aku Pati. Στις 30 Νοεμβρίου του 1995 διεξήχθησαν εκλογές και τον Κορμάν διαδέχθηκε στην πρωθυπουργία ο ηγέτης του κόμματος UMP, Σερζ Βοχόρ. Εξαιτίας των συνθηκών αστάθειας στο Κοινοβούλιο, υπήρξαν συχνές αλλαγές κυβερνήσεων τα επόμενα δύο χρόνια. Το Νοέμβριο του 1997 διαλύθηκε το κοινοβούλιο από τον Πρόεδρο και έπειτα από εκλογές στις 6 Μαρτίου του 1998, ο ηγέτης του Vanua'aku Pati, Ντόναλντ Καλπόκας, εξελέγη πρωθυπουργός. Το Νοέμβριο του 1999 ο τελευταίος ανατράπηκε με πρόταση μομφής και την ίδια τύχη είχε ο διάδοχός του, Μπαράκ Σοπέ. Το Μάρτιο του 2001 πρωθυπουργός έγινε ο Έντουαρντ Ναταπέι, ο οποίος επέστρεψε στην πρωθυπουργία έπειτα από τη διεξαγωγή των εκλογών του Μαΐου του 2002.
Απόπειρες πραξικοπημάτων και διαφθορά
Ιστορικά, οι αγγλόφωνοι πολιτικοί, όπως ο Γουόλτερ Λίνι και ο Ντόναλντ Καλπόκας ήταν υπέρ της ανεξαρτησίας, ενώ οι γαλλόφωνοι πολιτικοί επιζητούσαν τους συνεχείς δεσμούς με τις αποικιοκρατικές δυνάμεις, ιδιαίτερα με τη Γαλλία. Λίγο πριν την ανεξαρτησία το 1980, το γαλλικών συμφερόντων κίνημα Ναγκριαμέλ του Τζίμι Στίβενς κήρυξε την ανεξαρτησία του νησιού Εσπίριτου Σάντο από τη νέα κυβέρνηση. Μετά την ανεξαρτησία της χώρας, το Βανουάτου ζήτησε βοήθεια από την Παπούα Νέα Γουινέα και αποκαταστάθηκε η τάξη στο νησί. Έκτοτε και ως το 1991 το αγγλικό Vanua'aku Pati άσκησε τη διακυβέρνηση. Παραστρατιωτικοί, από την Κινητή Δύναμη του Βανουάτου, επεχείρησαν ανεπιτυχώς να πραγματοποιήσουν πραξικόπημα το 1996.
Το 2002 ο πρώην πρωθυπουργός και ηγέτης του Μελανησιακού Προοδευτικού Κόμματος (MPP) Μπαράκ Σοπέ καταδικάστηκε για δυο υποθέσεις πλαστογραφίας, ωστόσο του δόθηκε αμνηστία τον επόμενο χρόνο, απόφαση που καταδίκασαν η Αυστραλία και η Νέα Ζηλανδία. Το 2003 η κυβέρνηση έλαβε σειρά μέτρων για την πάταξη του ξεπλύματος βρόμικου χρήματος και τελικά το Βανουάτου αφαιρέθηκε από τον κατάλογο του ΟΟΣΑ με τις χώρες που δε συνεργάζονταν με τον Οργανισμό για την πάταξη του φαινομένου.
Πολιτική αστάθεια
Το 2004 ήταν χρονιά πολιτικής αστάθειας. Στις 12 Απριλίου αυτής της χρονιάς εξελέγη πρόεδρος από το Κοινοβούλιο ο Άλφρεντ Μασένγκ Νάλο, προσκείμενος στη συντηρητική Ένωση των Μετριοπαθών Κομμάτων (Union des Partis Moderés ή UMP). Στις 11 Μαΐου απομακρύνθηκε από την εξουσία με απόφαση του Συνταγματικού Δικαστηρίου, όταν αποκαλύφθηκε ότι ο Νάλο είχε καταδικαστεί με αναστολή για διάφορα αδικήματα, μεταξύ των οποίων και η κλεπταποδοχή. Ο Νάλο απεβίωσε το Δεκέμβριο του 2004. Στις βουλευτικές εκλογές της ίδιας χρονιάς, που διεξήχθησαν στις 6 Ιουλίου, το σοσιαλδημοκρατικό Ενωμένο Εθνικό Κόμμα (NUP) κέρδισε 10 έδρες έναντι 8 για το UMP και επίσης 8 για το σοσιαλιστικό Κόμμα Vanuaaku (VP). Νέος πρωθυπουργός έγινε ο αρχηγός του UMP, Σερζ Βοχόρ που σχημάτισε κυβέρνηση συνασπισμού, με συμμετοχή του UMP, δύο πολιτικών από το VΡ και ανεξάρτητων. Στις 16 Αυγούστου εξελέγη πρόεδρος από το κοινοβούλιο ο δικηγόρος Καλκότ Ματασκελέκελε. Το Δεκέμβριο η κυβέρνηση Βοχόρ, που σύναψε διπλωματικές σχέσεις με την Ταϊβάν, κατέρρευσε έπειτα από μαζικές παραιτήσεις μελών της και την πρόταση μομφής, που πέρασε με 35 ψήφους υπέρ και 14 κατά. Στις 11 Δεκεμβρίου ανέλαβε νέος πρωθυπουργός ο Χαμ Λίνι από το NUP. Μετά τη διεξαγωγή των εκλογών του 2008, επέστρεψε στην πρωθυπουργία ο Ναταπέι. Στις 3 Οκτωβρίου του 2008 με 31 ψήφους υπέρ της απόρριψης της πρότασης μομφής και 20 ψήφους κατά, το Κοινοβούλιο απέρριψε την πρόταση μομφής εναντίον της κυβέρνησης Ναταπέι. Στις 16 Ιουνίου του 2009 με ψήφους 28 κατά της πρότασης και 18 κατά, η κυβέρνηση έλαβε ψήφο εμπιστοσύνης.
Το Νοέμβριο του 2009 ο Ναταπέι απώλεσε τη βουλευτική του έδρα επειδή δεν έδωσε εξηγήσεις για την απουσία του από τρεις συνεχείς συνεδριάσεις του κοινοβουλίου και εξωθήθηκε σε παραίτηση από την πρωθυπουργία. Παρότι ο Ναταπέι βρισκόταν στο εξωτερικο για τη σύνοδο κορυφής της Κοινοπολιτείας των Εθνών, το προσωπικό του δεν προσκόμισε τα απαιτούμενα έγγραφα προς τον πρόεδρο της βουλής για να γνωστοποιήσει την απουσία του πρωθυπουργού.
Στις 16 Ιουνίου 2011 ο ανώτατος δικαστής Βίνσεντ Λιούναμπεκ αποφάνθηκε ότι η αρχική εκλογή του Κίλμαν στην πρωθυπουργία τον Δεκέμβριο του 2010 ήταν μη συνταγματική, καθώς ο "πρόεδρος του Κοινοβουλίου Μαξίμ Καρλότ Κόρμαν είχε διορίσει τον Κίλμαν στην πρωθυπουργία χωρίς να τηρηθεί το Άρθρο 41 άρθρο του Συντάγματος, που αναφέρει ότι ο πρόεδρος απαιτείται να εκλεγεί με μυστική ψηφοφορία". Η πρωθυπουργία του Κίλμαν ακυρώθηκε και ο Ναταπέι επανήλθε στην πρωθυπουργία μέχρι την εκλογή νέου πρωθυπουργού. Οι υπουργοί του Ναταπέι επανήλθαν ως προσωρινοί, με τον Κίλμαν να ξαναγίνεται προσωρινός αντιπρόεδρος της κυβέρνησης..
Ο Κίλμαν κατήλθε υποψήφιος για την πρωθυπουργία και στις 26 Ιουνίου εξελέγη πρωθυπουργός από το Κοινοβούλιο, με 29 ψήφους υπέρ έναντι 23 για τον Σερζ Βοχόρ.
Στις 23 Μαρτίου 2013, τον Κίλμαν αντικατέστησε ο επικεφαλής του κόμματος Συνομοσπονδία των Πρασίνων, Μοάνα Καρκάσις Καλόζιλ. Το κόμμα του στις εκλογές του 2008 πήρε 2 έδρες επί συνόλου 52 στο Κοινοβούλιο. Στις 15 Μαΐου 2014 ο Καλόζιλ παραιτήθηκε μετά την πρόταση δυσπιστίας που πέρασε στο Κοινοβούλιο εναντίον της κυβέρνησής του και νέος πρωθυπουργός ανέλαβε ο Τζο Νάτουμαν. Μετά τη λήξη της θητείας του προέδρου Ιόλου Άμπιλ, νέος πρόεδρος εξελέγη το Σεπτέμβριο του 2014 ο Μπόλντουιν Λόνσντεϊλ.
Τον Ιούνιο του 2015 επέστρεψε στην πρωθυπουργία ο Σάτο Κίλμαν, μετά την πτώση της κυβέρνησης Νάτουμαν, με πρόταση μομφής, για να αντικατασταθεί τον Φεβρουάριο του 2016 από τον γαλλόφωνο Σαρλό Σαλουάι έπειτα από τις γενικές εκλογές του Ιανουαρίου του 2016.
Πνευμονική εμβολή
thumb|250px|[[Αξονική τομογραφία θώρακα με σκιαγραφικό, όπου διακρίνονται ελλείμματα πλήρωσης των πνευμονικών αρτηριών.]] Η πνευμονική εμβολή (ΠΕ) είναι η απόφραξη μιας αρτηρίας στους πνεύμονες από μια ουσία που έχει μετακινηθεί από άλλα μέρη του σώματος μέσω της κυκλοφορίας του αίματος (εμβολή). Τα συμπτώματα μιας πνευμονικής εμβολής μπορεί να περιλαμβάνουν δυσκολία στην αναπνοή, πόνο στο στήθος ιδιαίτερα κατά την αναπνοή και βήχα με αίμα. Μπορεί επίσης να υπάρχουν συμπτώματα θρόμβου στο πόδι, όπως ένα κόκκινο, ζεστό, πρησμένο και επώδυνο πόδι. Σημάδια πνευμονικής εμβολής περιλαμβάνουν χαμηλά επίπεδα οξυγόνου στο αίμα, ταχεία αναπνοή, γρήγορο καρδιακό ρυθμό και μερικές φορές ήπιο πυρετό. Οι σοβαρές περιπτώσεις μπορεί να οδηγήσουν σε λιποθυμία, ασυνήθιστα χαμηλή αρτηριακή πίεση και αιφνίδιο θάνατο.
Η πνευμονική εμβολή συνήθως προκύπτει από ένα θρόμβο αίματος στο πόδι που μετακινείται στον πνεύμονα. Ο κίνδυνος θρόμβων αίματος αυξάνεται από τον καρκίνο, την παρατεταμένη ανάπαυση στο κρεβάτι, το κάπνισμα, το εγκεφαλικό επεισόδιο, ορισμένες γενετικές καταστάσεις, φάρμακα με οιστρογόνα, η εγκυμοσύνη, η παχυσαρκία και μετά από κάποιους τύπους χειρουργικών επεμβάσεων. Ένα μικρό ποσοστό των περιπτώσεων οφείλεται στην εμβολή του αέρα, λίπους ή του αμνιακού υγρού. Η διάγνωση βασίζεται στα σημεία και συμπτώματα σε συνδυασμό με τα αποτελέσματα των εξετάσεων. Εάν ο κίνδυνος είναι χαμηλός, μια εξέταση αίματος γνωστή ως D-διμερή μπορεί να αποκλείσει την κατάσταση. Διαφορετικά, μια αξονική πνευμονική αγγειογραφία, ένα σπινθηρογράφημα αερισμού και αιμάτωσης του πνεύμονα ή υπερηχογράφημα των ποδιών μπορεί να επιβεβαιώσει τη διάγνωση. Μαζί, η εν τω βάθει φλεβοθρόμβωση και η πνευμονική εμβολή είναι γνωστές ως φλεβική θρομβοεμβολική νόσος (VTE).
Οι προσπάθειες για την πρόληψη της πνευμονικής εμβολής περιλαμβάνουν την έναρξη της κινητοποίησης το συντομότερο δυνατόν μετά από χειρουργική επέμβαση, τις ασκήσεις κάτω άκρων κατά τη διάρκεια περιόδων ακινητοποίησης και τη χρήση αντιπηκτικών μετά από κάποιους τύπους χειρουργικών επεμβάσεων. Η θεραπεία περιλαμβάνει αντιπηκτικά όπως η ηπαρίνη, η βαρφαρίνη ή ένα από τα από του στόματος νεότερα αντιπηκτικά (DOAC). Αυτά συνιστώνται για τουλάχιστον τρεις μήνες. Οι σοβαρές περιπτώσεις μπορεί να απαιτούν θρομβόλυση με τη χρήση φαρμάκων όπως ο ιστικός ενεργοποιητής πλασμινογόνου (tPA) που χορηγείται ενδοφλέβια ή μέσω καθετήρα, και μερικοί μπορεί να χρειαστούν χειρουργική επέμβαση (πνευμονική θρομβοεκτομή). Εάν τα αντιπηκτικά δεν είναι κατάλληλα, μπορεί να χρησιμοποιηθεί ένα προσωρινό φίλτρο κάτω κοίλης φλέβας.
Η πνευμονική εμβολή επηρεάζει περίπου 430.000 άτομα κάθε χρόνο στην Ευρώπη. Στις Ηνωμένες Πολιτείες, εμφανίζονται κάθε χρόνο ανάμεσα στις 300.000 και 600.000 περιστατικά, με αποτέλεσμα μεταξύ 50.000 και 200.000 θανάτους. Η συχνότητα είναι παρόμοια σε άντρες και γυναίκες και αυξάνει όσο οι άνθρωποι γερνούν.
Κάιζερ
Η γερμανική λέξη Κάιζερ είναι αυτοκρατορικός τίτλος εκ του λατινικού Καίσαρ (caesar). Αντίστοιχες λέξεις σε άλλες γλώσσες είναι: (ρωσ.) Czar (Τσάρος), ίδιας ετυμολογίας, (αγγλ.) emperor, (γαλλ.) empereur, (ελλ.) αυτοκράτωρ.
Αγία Ρωμαϊκή Αυτοκρατορία
Με τον τίτλο του Αυτοκράτορα, πρώτος Γερμανός που στέφθηκε Κάιζερ ήταν το 962 ο Όθων Α΄ ο Μέγας. Η επίσημη προσθήκη της λέξεως «Αγία» στην ονομασία της Αγίας Ρωμαϊκής Αυτοκρατορίας ή λατ. Imperium Romanum Sacrum έγινε πολύ αργότερα, το 1254. Η αδιάλειπτη διαδοχή των αυτοκρατόρων συνεχίζεται μέχρι το 1806. Ο τελευταίος Κάιζερ της Αγίας Ρωμαϊκής Αυτοκρατορίας, Φραγκίσκος Β' των Αψβούργων, υποχρεώθηκε σε παραίτηση από τον Ναπολέοντα Βοναπάρτη στη Βιέννη στις 6 Αυγούστου 1806.
Αυστρία
Τον τίτλο Κάιζερ έφερε και ο εκάστοτε Αυτοκράτορας της Αυστρίας από το 1804 μέχρι το 1918. Αυτός ο τίτλος όμως ήταν νέος, νοείται ως Αυστριακός Κάιζερ (Österreichischer Kaiser) σε αντιδιαστολή με τον Ρωμαϊκό Κάιζερ (Römischer Kaiser), δηλαδή αυτόν της Αγίας Ρωμαϊκής Αυτοκρατορίας, που ως τίτλος είχε περιέλθει στον οίκο των Αψβούργων και είχε καταργηθεί το 1806, όπως προαναφέρθηκε.
Όμως δύο χρόνια πριν την κατάργηση του τίτλου του Ρωμαϊκού Κάιζερ, δηλαδή το 1804, ο ηγεμόνας που κατείχε τον τίτλο αυτόν (ο Φραγκίσκος Β', που αναφέρεται πιο πάνω) δημιούργησε νέα αυτοκρατορία, που περιελάμβανε την Αυστρία και άλλα βασίλεια (σπουδαιότερα των οποίων ήταν η Βοημία και η Ουγγαρία) που κυβερνούσε ο οίκος των Αψβούργων. Το όνομα της αυτοκρατορίας αυτής ήταν Αυτοκρατορία της Αυστρίας, γερμ. Kaisertum Österreich. Ως νέος Κάιζερ της Αυστρίας, γερμ. Kaiser von Österreich, ονομάσθηκε ο Φραγκίσκος Α'.
Οι αυτοκράτορες της Αυστρίας ήσαν τέσσερις: Φραγκίσκος Α' (1804-1835), Φερδινάνδος Α' (1835-1848), Φραγκίσκος-Ιωσήφ Α' (1848-1916) ο γνωστότερος από όλους, και ο Κάρολος Α' (1916-1918), που υποχρεώθηκε σε παραίτηση το 1918 με το τέλος του Α' Π.Π. και την κατάργηση της μοναρχίας στην Αυστρία.
Η δολοφονία του διαδόχου Φραγκίσκου Φερδινάνδου
Στις 28 Ιουνίου του 1914 στο Σαράγεβο δολοφονήθηκε ο ανιψιός του Φραγκίσκου-Ιωσήφ Α' (ο γιος του είχε πεθάνει) ο Φραγκίσκος-Φερδινάνδος και η σύζυγός του, από τον Σέρβο εθνικιστή Γκαβρίλο Πρίντσιπ. Το γεγονός αυτό οδήγησε τελικά στην έκρηξη του Α' Παγκοσμίου Πολέμου.
Γερμανία
Από της ίδρυσης του νεότερου γερμανικού κράτους (γερμ. Deutsches Kaiserreich), το 1871, του οποίου πρωτεύουσα ήταν το Βερολίνο, τον τίτλο Κάιζερ έφερε ο εκάστοτε Γερμανός αυτοκράτορας του οίκου των Χοεντσόλερν (Hohenzollern). Αυτός ο τίτλος όμως ήταν νέος, νοείται ως Γερμανός Κάιζερ (Deutscher Kaiser) σε αντιδιαστολή με τον Ρωμαίο Κάιζερ (Römischer Kaiser), δηλαδή αυτόν της Αγίας Ρωμαϊκής Αυτοκρατορίας, που ως τίτλος είχε περιέλθει στον οίκο των Αψβούργων και είχε καταργηθεί το 1806, όπως προαναφέρθηκε.
Οι αυτοκράτορες της Γερμανίας ήσαν τρεις: ο Γουλιέλμος Α'(1871-88), ο Φρειδερίκος Γ' (1888) και ο Γουλιέλμος Β' (1888-1918). Από τον Α' Παγκόσμιο Πόλεμο με τον τίτλο Κάιζερ επεκράτησε να νοείται ο τελευταίος Γερμανός αυτοκράτορας Γουλιέλμος Β' ή Βίλχελμ Β', οποίος παραιτήθηκε στις 9 Νοεμβρίου 1918 και αυτοεξορίστηκε στην Ολλανδία, με αποτέλεσμα την κατάργηση πλέον της μοναρχίας στη Γερμανία και την εγκαθίδρυση της Δημοκρατίας (γερμ. Republik), που έγινε γνωστή ως Δημοκρατία της Βαϊμάρης.
Άλλες χρήσεις του όρου
Στη νότια Γερμανία και στην Αυστρία, το όνομα αυτό συχνά απαντάται και ως επίθετο, όπως επίσης και ως προσωνύμιο προσωπικοτήτων, για παράδειγμα του ποδοσφαιριστή και προπονητή Φραντς Μπεκενμπάουερ. Επίσης υπάρχουν εταιρίες με αυτήν την επωνυμία, όπως η αλυσίδα ειδών διατροφής Kaiser και η εταιρία φωτογραφικών ειδών Kaiser Fototechnik.
Πηγές
Κατηγορία:Ηγεμονικοί τίτλοι Κατηγορία:Τίτλοι ευγενείας της Αγίας Ρωμαϊκής Αυτοκρατορίας Κατηγορία:Τίτλοι της Αυστριακής Αυτοκρατορίας Κατηγορία:Αυτοκρατορικοί τίτλοι
Οι εραστές της γέφυρας
Οι εραστές της γέφυρας (γαλλικός τίτλος: Les Amants du Pont-Neuf ) είναι γαλλική ταινία του 1991 σε σκηνοθεσία Λεός Καράξ, με πρωταγωνιστές την Ζυλιέτ Μπινός και τον Ντενί Λαβάν. Η ταινία αφηγείται μια ερωτική ιστορία μεταξύ δύο άστεγων στο Παρίσι.
Ο τίτλος αναφέρεται στη γέφυρα Πον Νεφ στο Παρίσι.
Υπόθεση
αριστερά|μικρογραφία|250x250εσ|Η γέφυρα [[Πον Νεφ (γέφυρα)|Πον Νεφ στο Παρίσι]] Το σκηνικό της ταινίας είναι η Πον Νεφ, η παλαιότερη γέφυρα του Παρισιού, και η γύρω περιοχή, σε διάστημα που ήταν κλειστή για επισκευές. Η ταινία αφηγείται μια ιστορία έρωτα μεταξύ δύο νεαρών αστέγων, του Αλέξ (Ντενί Λαβάν) και της Μισέλ (Ζυλιέτ Μπινός). Ο Αλέξ είναι αποτυχημένος πλανόδιος καλλιτέχνης, εθισμένος στο αλκοόλ και τα ηρεμιστικά, που του προμηθεύει ο Χανς ένας άλλος άστεγος, και η Μισέλ είναι ζωγράφος που κατέστρεψε τη ζωή της και βρέθηκε στο δρόμο λόγω μιας αποτυχημένης σχέσης και μιας ασθένειας που καταστρέφει σιγά-σιγά την όρασή της. Και οι τρεις μένουν πάνω στη γέφυρα.
Η ταινία απεικονίζει τη σκληρή ζωή τους στη γέφυρα και την προσπάθεια επιβίωσης στους αφιλόξενους δρόμους της πόλης. Καθώς επιδεινώνεται η όρασή της, η Μισέλ εξαρτάται όλο και περισσότερο από τον Αλέξ. Όταν μια πιθανή θεραπεία είναι διαθέσιμη, η οικογένεια της Μισέλ χρησιμοποιεί αφίσες δρόμου και αγγελίες στο ραδιόφωνο για να την εντοπίσει. Φοβούμενος ότι θα τον εγκαταλείψει όταν λάβει τη θεραπεία, ο Αλέξ προσπαθεί να εμποδίσει τη Μισέλ να μάθει τις προσπάθειες της οικογένειάς της να την βρει.
Ο Αλέξ συλλαμβάνεται και εκτίει τριετή ποινή για φόνο εξ αμελείας. Όταν αποφυλακίζεται, η Μισέλ τον περιμένει στη γέφυρα, με την όρασή της αποκατεστημένη και ξεκινούν για ένα ταξίδι κάνοντας μια νέα αρχή.
Παραπομπές
Κατηγορία:Ταινίες του 1991 Κατηγορία:Γαλλικές ταινίες Κατηγορία:Γαλλόφωνες ταινίες Κατηγορία:Γαλλικές αισθηματικές δραματικές ταινίες Κατηγορία:Ταινίες γυρισμένες στο Παρίσι
Βραβείο Καλύτερου Διευθυντή Φωτογραφίας της Ένωσης Κριτικών Κινηματογράφου του Λος Άντζελες
Το Βραβείο Καλύτερου Διευθυντή Φωτογραφίας της Ένωσης Κριτικών Κινηματογράφου του Λος Άντζελες (αγγλικά:Los Angeles Film Critics Award For Best Cinematography) είναι ένα βραβείο που απονέμεται από την Ένωση Κριτικών Κινηματογράφου του Λος Άντζελες για να τιμήσει έναν διευθυντή φωτογραφίας που έχει επιδείξει εξαιρετικό επιτευγμα στην κινηματογραφική βιομηχανία.
Εξωτερικοί σύνδεσμοι
Κατηγορία:Βραβεία της Ένωσης Κριτικών Κινηματογράφου του Λος Άντζελες
Κοιλιακή επιληψία
Η κοιλιακή επιληψία είναι μια σπάνια πάθηση που συναντάται συχνότερα σε παιδιά, η οποία αποτελείται από γαστρεντερικές διαταραχές που προκαλούνται από δραστηριότητα κρίσεων επιληπτικής μορφής. Έχει περιγραφεί ως τύπος επιληψίας κροταφικού λοβού. Η ανταπόκριση στα αντισπασμωδικά μπορεί να βοηθήσει στη διάγνωση. Η περισσότερη δημοσιευμένη ιατρική βιβλιογραφία που ασχολείται με την κοιλιακή επιληψία έχει τη μορφή μεμονωμένων αναφορών περιπτώσεων. Ένα άρθρο αναθεώρησης του 2005 βρήκε συνολικά 36 περιπτώσεις που περιγράφονται στην ιατρική βιβλιογραφία.
Αιτία
Δεν είναι γνωστό τι προκαλεί την κοιλιακή επιληψία. Ενώ η αιτιώδης σχέση μεταξύ της επιληπτικής δραστηριότητας και των συμπτωμάτων του γαστρεντερικού σωλήνα δεν έχει αποδειχθεί, τα συμπτώματα του γαστρεντερικού σωλήνα δεν μπορούν να εξηγηθούν από άλλους παθοφυσιολογικούς μηχανισμούς και φαίνεται να βελτιώνονται κατά τη θεραπεία με αντισπασμωδικά. Επειδή η κατάσταση είναι τόσο σπάνια, δεν υπάρχουν μελέτες υψηλής ποιότητας. Υπήρξαν πάρα πολλές αναφερόμενες περιπτώσεις για τον εντοπισμό παραγόντων κινδύνου, γενετικών παραγόντων ή άλλων πιθανών αιτιών.<
Διάγνωση
Τα κριτήρια για τη διάγνωση της κοιλιακής επιληψίας περιλαμβάνουν συχνά περιοδικά κοιλιακά συμπτώματα, ένα κοιλιακό ηλεκτροεγκεφαλογράφημα και σημαντική βελτίωση των γαστρεντερικών συμπτωμάτων μετά τη λήψη αντιεπιληπτικών φαρμάκων. Οι ιατρικές εξετάσεις για τη διάγνωση μπορούν να ολοκληρωθούν χρησιμοποιώντας μαγνητικές τομογραφίες του εγκεφάλου, αξονικές τομογραφίες και υπερήχους της κοιλιάς, ενδοσκόπηση του γαστρεντερικού σωλήνα και εξετάσεις αίματος.
Θεραπεία
Όπως και άλλες μορφές επιληψίας, η κοιλιακή επιληψία αντιμετωπίζεται με αντισπασμωδικά φάρμακα, όπως η φαινυτοΐνη. Δεδομένου ότι δεν υπάρχουν ελεγχόμενες μελέτες, ωστόσο, άλλα φάρμακα μπορεί να είναι εξίσου αποτελεσματικά.
Ιστορία
Ο Γάλλος ιατρός και επιστήμονας Αρμάν Τρουσό συνήθως πιστώνεται ως ο πρώτος που περιέγραψε την κατάσταση το 1868, σε ένα παιδί με παροξυσμικα συμπτώματα του γαστρεντερικού σωλήνα που κορυφώθηκαν σε γενικευμένη επιληπτική κρίση. Η πρώτη αναφορά της κοιλιακής επιληψίας που υποστηρίζεται από εντοπισμούς με ηλεκτροεγκεφαλογράφημα ήρθε το 1944 σε άρθρο του Μ.Τ. Μουρ, ακολουθούμενο από επακόλουθες αναφορές περιπτώσεων από την ίδια ομάδα.
Εξωτερικοί σύνδεσμοι
Κατηγορία:Παθήσεις του γαστρεντερικού Κατηγορία:Τύποι επιληψίας Κατηγορία:Τύποι κρίσεων Κατηγορία:Σπάνιες ασθένειες
Όρμενος
Στην ελληνική μυθολογία με το όνομα Όρμενος είναι γνωστά τα παρακάτω οκτώ πρόσωπα:
Πηγές
Ορμενος Ορμενος Ορμεν
Όρνυτος
Στην ελληνική μυθολογία με το όνομα Όρνυτος είναι γνωστοί δύο μυθικοί βασιλείς.
Πηγές
Κατηγορία:Μυθικοί βασιλείς της Αρκαδίας Κατηγορία:Μυθικοί βασιλείς της Φωκίδας
Γλυκοκορτικοειδή
Τα γλυκοκορτικοειδή (ή γλυκοκορτικοστεροειδή) είναι στεροειδείς ορμόνες που ανήκουν στην ομάδα των κορτικοστεροειδών, με πιο γνωστές την κορτιζόλη, την κορτικοστερόνη και την κορτιζόνη. Συνδέονται με τον υποδοχέα των γλυκορτικοειδών και ρυθμίζουν πολλές και σημαντικές κυτταρικές λειτουργίες όπως η κυτταρική ανάπτυξη, ο μεταβολισμός, η ανοσολογική απόκριση και η απόπτωση. μικρογραφία|Συντακτικός τύπος κορτιζόλης, ένα ενδογενές γλυκοκορτικοειδές. Λόγω της ισχυρής αντιφλεγμονώδους δράσης τους, τα γλυκοκορτικοειδή χρησιμοποιούνται ευρύτατα στη φαρμακευτική για τη θεραπεία ασθενειών, όπως η ρευματοειδής αρθρίτιδα ή χορηγούνται τοπικά σε ασθενείς που πάσχουν από χρόνιες φλεγμονώδεις καταστάσεις, όπως άσθμα, αλλεργική ρινίτιδα και δερματικές αλλεργίες. Ακόμα, συμβάλλουν στην αντιμετώπιση αυτοάνοσων διαταραχών και αιματολογικών καρκίνων. Ωστόσο, παρά την εξαιρετική αποτελεσματικότητά τους, η χρόνια χρήση τους προκαλεί δυσμενείς παρενέργειες, όπως διαβήτη, οστεοπόρωση, μυϊκή εξασθένηση, εμφάνιση καθυστερημένης ανάπτυξης στα παιδιά, ανακατανομή του λίπους, υπέρταση και επιβράδυνση στην επούλωση τραυμάτων.
Ουδαίος
Στην ελληνική μυθολογία με το όνομα Ουδαίος ήταν γνωστός ένας γίγαντας από το γένος των πέντε Σπαρτών που ξεφύτρωσαν από τα δόντια του δράκοντα τα οποία έσπειρε ο Κάδμος. Ο Στέφανος Βυζάντιος αναφέρει ότι ο Ουδαίος υπήρξε ο ιδρυτής της Ιουδαίας, πράγμα ασφαλώς οφειλόμενο στην ομοιότητα των δύο λέξεων.
Πηγές
Ουδαιος
Μύτικας Πρέβεζας
Σύμφωνα με την απογραφή του 2011 έχει 1.142 μόνιμους κατοίκους, ενώ τους θερινούς μήνες συγκεντρώνει πλήθος επισκεπτών και τουριστών.
Ο Μύτικας είναι ένας παραθαλάσσιος οικισμός με πολλές παραλίες μεγάλες και μικρές, αμμώδεις και βραχώδεις. Στις παραλίες αυτές μπορεί κανείς να βρει ντους, ξαπλώστρες και ομπρέλες. Επίσης, είναι ένας τουριστικός προορισμός με πολλά ενοικιαζόμενα διαμερίσματα, ξενοδοχεία, καντίνες αλλά και ψαροταβέρνες με φρέσκο ψάρι και μοναδική θέα το Ιόνιο.
Στον Μύτικα βρίσκεται η παραλία Φάρος Μύτικα που είναι μια παραλία με ψιλή άμμο και βότσαλα με ομαλό βάθος. Είναι εύκολα προσβάσιμη με αυτοκίνητο και έχει ελεύθερο πάρκινγκ. Απέχει 8 χιλιόμετρα από την πόλη της Πρέβεζας και είναι μια παραλία ιδανική για όσους επιλέγουν να εξερευνούν και δεν τους αρέσει η πολυκοσμία. Τις απογευματινές ώρες από την παραλία μπορεί κάποιος να δει το ηλιοβασίλεμα. Για όσους επιλέγουν να δοκιμάσουν τις δυνάμεις τους στην κολύμβηση, κοντά είναι και ο φάρος, που έχει συνδεθεί με την ταυτότητα της περιοχής.
Από τον Μύτικα ξεκινάει και η παραλία του Μονολιθίου που είναι μία από τις μεγαλύτερες σε μήκος παραλίες της Ε.Ε. με συνολικό μήκος τουλάχιστον 18 χιλιομέτρων. Είναι μια παραλία με βαθιά νερά προσβάσιμη και με το αυτοκίνητο και με τα πόδια. Κατά μήκος του Μονολιθίου εκτείνεται το ομώνυμο αισθητικό δάσος. . Η παραλία Μονολιθίου ανακηρύχθηκε από το περιοδικό forbes έως η ασφαλέστερη παραλία της Ευρώπης για το 2020.
Παραπομπές
Κατηγορία:Χωριά του νομού Πρέβεζας Κατηγορία:Δήμος Πρέβεζας